A film III. Alexandrosz makedón király (a köznyelvben gyakran használt néven "Nagy Sándor") életének két szakaszát meséli el: fiatalkorát Pellában felemelkedéséig Makedónia trónjára és hadjáratait a Gaugamélái csatától haláláig. A történetet az idős I. Ptolemaiosz Szótér egyiptomi fáraó vezeti be, fejezi be és narrálja egyes jelenetekben. A film ugrál az időben a cselekményszálak között, azoknak csupán fontosabb pontjait bemutatva.